กระทรวงแรงงาน จับมือ SEAC จัดคอร์สฝึกผ่านออนไลน์รองรับวิถีชีวิตใหม่ ให้คนว่างงาน ผู้ถูกเลิกจ้าง ได้สิทธิ์อบรม 2,400 คน
กระทรวงแรงงาน จับมือ SEAC จัดคอร์สฝึกผ่านออนไลน์รองรับวิถีชีวิตใหม่ ให้คนว่างงาน ผู้ถูกเลิกจ้าง ได้สิทธิ์อบรม 2,400 คนนายธวัช เบญจาทิกุล อธิบดีกรมพัฒนาฝีมือแรงงาน (กพร.) กระทรวงแรงงาน เปิดเผยว่า จากความร่วมมือระหว่าง กพร.กับศูนย์พัฒนาและส่งเสริมการเรียนรู้ตลอดชีวิตแห่งภูมิภาคอาเซียน (SEAC) จัดฝึกอบรมหลักสูตรการเรียนรู้ออนไลน์ ผ่านเว็บไซต์ “YourNextU” เพื่อช่วยเหลือผู้ว่างงานหรือผู้ถูกเลิกจ้างจากสถานการณ์การแพร่ระบาดของเชื้อไวรัสโควิด-19 ในการสร้างทักษะในการประกอบอาชีพ หรือนำความรู้ที่ได้รับไปใช้ในการพัฒนาองค์กร เพิ่มช่องทางการทำธุรกิจส่วนตัวเมื่อสังคมก้าวสู่วิถีชีวิตแบบใหม่ (New Normal) ซึ่งปิดรับสมัครรุ่นแรกไปเมื่อวันที่ 8 พฤษภาคม 2563 มีผู้สมัครและได้รับรหัสผ่าน (Password) เพื่อเข้าสู่ระบบการฝึกจำนวน 2,400 คน  เพื่อความสะดวกในการฝึกอบรมและติดตามผล จึงแบ่งกลุ่มฝึกอบรมเป็น 3 รอบๆ ละ 800 คน รอบที่ 1 ฝึกอบรมระหว่างวันที่ 16 พฤษภาคม- 15 มิถุนายน 2563 รอบที่ 2 ฝึกอบรมระหว่างวันที่ 1-30 มิถุนายน 2563 โดยส่งรหัสผ่านไปยังอีเมล์ของผู้ที่ลงทะเบียนไว้เรียบร้อยแล้ว ส่วนรอบที่ 3 ฝึกอบรมระหว่างวันที่ 15 มิถุนายน - 15 กรกฎาคม 2563 จะมีการส่งรหัสผ่านในวันที่ 16 มิถุนายน 2563  จึงขอแจ้งให้ผู้ที่ลงทะเบียนฝึกอบรมออนไลน์ ตรวจเช็ครหัสผ่านในอีเมล์ที่ลงทะเบียนไว้และเริ่มฝึกอบรมออนไลน์ตามช่วงเวลาที่ระบุใน E-mail หากมีข้อสงสัยสามารถสอบถามรายละเอียดผ่าน OR Code ที่กำหนดหลักสูตรความร่วมมือดังกล่าว มีมากกว่า 300 หลักสูตร อบรมฟรี ไม่มีค่าใช้จ่าย เน้นหลักสูตรด้าน Soft Skills ที่เหมาะกับคนทำงานในยุค Digital Technology และการทำธุรกิจแบบออนไลน์ เป็นทักษะที่สามารถนำไปปรับใช้ได้ ไม่ว่าจะทำงานในสายงานใดก็ตาม โดยผู้เข้าอบรมควรมีความรู้พื้นฐานภาษาอังกฤษ เนื่องจากในบางหลักสูตรจะมีเนื้อหาเป็นภาษาอังกฤษ นอกจากนี้ ควรต้องมีคอมพิวเตอร์และอินเทอร์เน็ตด้วย